Interviu Adrian Lesenciuc - Florentin Smarandache 



Adrian Lesenciuc: 

Domnule Smarandache, ce nu este paradoxismul? 

Florentin Smarandache: 

Paradoxismul nu este creaţia care nu se bazeaza in mod predominant pe 
contradicţii, antiteze, antinomii, oximoroni, paradoxuri in literature, arta, sau 
stiinta - 

asta pentru a răspunde, in sensul intrabarii Dvs., prin definiţia negativa a 
curentului. 

AL: 

In contextul dezintegrării postmoderne, care e raportul paradoxismului cu 
marginalul si frangmentarul? 

FS: 

Nu ştiu in ce procent se vorbeşte despre ‘dezintegrarea postmodernismului’, dar 
experimentul, care-i componenta postmodernista, va rezista intotdeauna. Stiinta, 
de pilda, verifica rezultatele teoretice numai prin experiment. 

Si experimentele literare vor continua, intr-o măsură mai mare sau mai mica. 
Desigur nu toate vor fi reuşite, dar fara ele nu se concepe dezvoltarea 
domeniului respectiv. 

Experiment inseamna cercetare practica. 

Paradoxismul se manifesta in destule sectoare ale sferelor sociale, politice, 
economice, literare si ştiinţifice. Contradicţia este in firea omului. 

Marginalul si fragmentarul, in anumite situaţii când concorda cu definiţia 
paradoxismului, fac casa buna cu acesta. 

AL: 

In interiorul Mişcării Paradoxiste se manifesta deja doua intenţii (critice) diferite. 
Una dintre ele vizeaza exploatarea fecunda a paradoxului, cealalta o neaga pe 
prima si se raportează la pastisa si oximoron. încotro se va indrepta literatura 
paradoxista? 

FS: 

Eu nu am observat doua intenţii critice diferite in paradoxism, cum spuneţi. La ce 
si cine anume va referiţi? 

Pastisa nu este procedeu paradoxist, ci o imitare sterila. Desigur, pot fi unele 
cazuri când nuanţa pe care o prezintă sa fie antinomica [de pilda pastisare 
pentru a contrazice ori ironiza], dar in general nu. 




AL: 

Ma refeream la următoarele direcţii: 

a) pentru exploatarea paradoxului - domnii Titu Popescu si Florin Vasiliu (nu 
necesita explicaţii suplimentare); 

b) pentru negarea paradoxului: domnul Ion Soare (negarea este exprimata 
deschis in "Paradoxism si postmodernism", in partea introductiva), respectiv D-l 
Janet Nica (in "Fat Frumos din lacrima de paradox... ", in care uzeaza de pastisa, 
de multe ori depăşind acel prag al contrazicerii interne, generatoare de paradox). 

Cred ca intreaga intenţie critica paradoxista se coagulează pe cele doua nuclee 
despre care am amintit. Cei din interiorul mişcării aleg, de regula, "calea regala" 
a exploatării fecunde a paradoxului; din exterior mişcarea se vede uşor deformat. 
In mod normal, ar trebuit sa fie invers. Dar, paradoxal, vedem o imagine 
răsturnata a paradoxismului. 

Eu sunt crescut in spiritul paradoxului. Convieţuiesc cu el. De aceea lupt pentru o 
exploatarea lui fecunda, si nu pentru abuzul prin oximoron (intalnit si la d. Soare, 
si la d. Nica, de exemplu). Mai exista o tendinţa, aceea de a copia modelul dvs. 
de poezie paradoxista (distihul paradoxist, indeobste) si de a crea, pe marginea 
ei, tot felul de impleticiri de limba. 

FS: 

Ca in orice mişcare literara, exista creaţii bune si creaţii mai puţin bune - totul 
depinde de creator. 

De exemplu, cate creaţii suprarealiste slabe nu sunt?! Dar asta nu inseamna ca 
intreg curentul suprarealist al lui Breton este neimportant doar fiindcă unii sau 
alţii n-au creat adecvat. 

Distihul paradoxist este o noua specie de poezie formata, evident, din doua 
versuri care se se contrazic reciproc dar impreuna au un sens unitar. 

Deci, a scrie distihuri paradoxiste nu inseamna a imita pe cineva, la fel cum a 
scrie sonete sau balade. Au aparut, pe langa volumul meu “Distihuri 
paradoxiste” din 1998, si un volum al lui Doru Motoc bilingv (romana-engleza), iar 
in prezent un poet din India, B. Venkateswara Rao, are sub tipar un astfel de 
volum si mi-a cerut sa-i fac o scurta prefaţa. 

La Antologia Paradoxista, Voi. III, dedicate distihului paradoxist, au participat 40 
de poeţi din 15 tari cu texte in mai multe limbi. Dovada ca stilul a atras. 

Criticile la adresa paradoxismului, care la-nceput ma enervaseră, au sfarsit prin a 
face bine: promovandu-l. {In Occident multe idei se lanseaza prin scandal 
provocat public.} 

Uitasem de literatura, ocupat mai degraba cu cercetări ştiinţifice datorita activitatii 
profesionale, si-a trebuit sa răspund detractorilor, reinviindu-mi apetitul pentru 
paradoxism si publicând pana la urma patru antologii internaţionale de care nu 




prea-mi faceam vreme inainte. Antologiile se pot incarca din situl: 
www.gallup.unm.edu/~smarandache/a/Paradoxism.htm. 

Desigur, aceste atacuri se fac si din motive ideologice, politice, si mai ales de 
gasti literare. Corupţia din Romania s-a extins si in literatura mai rau ca 
niciodată! 

Iar, conform neutrosofiei, care-i o generalizare a dialecticii, când o noua idee 
(sau mişcare literara, daca vreţi) se iveşte, exista trei categorii de persoane: unii 
care o accepta, alţii care o resping, si a treia categorie care-i indiferenta (nici n-o 
accepta, nici n-o respinge, ci nu-l interesează). Aceste categorii sunt insa 
dinamice, si persoanele se muta de la o categorie la alta in timp conform noilor 
convingeri si ale evoluţiei ideii respective. 

Cazuri când toata lumea accepta o idee se intampla numai in totalitarism, unde 
“acceptarea” se face cu forţa, de frica, ori din oportunism. 

Paradoxismul se manifesta si in stiinta, vezi de pilda Teoria Desert-Smarandache 
(DSmT) din fuziunea informaţiei, relevata la nivel internaţional 
(www.gallup.unm.edu/~smarandache/DSmT.htm). 

Paradoxismul se intampla in mod natural, nu este o 

forţare, o falsificare. Nici o alta avangarda literara nu s-a intamplat sa fie folosita 
in stiinta. 

Sa dau un exemplu din cibernetica, robotica, privind fuziunea 

informaţiei de pilda. Robotii dispun de sensori care transmit 

informaţii ce trebuiesc prelucrate, insa de multe ori aceste 

informaţii sunt contradictorii, conflictuale, paradoxiste deci intr-un grad mai mare 

sau mai mic; fuzionarea acestor informaţii contradictorii (care este de fapt 

paradoxismul in stiinta) 

era o problema pentru vechile teorii Dempsetr-Shafer, Dubois-Prade, 

Smets, Yager, Zadeh (mulţimile fuzzy), etc. Robotul trebuie sa 
fuzioneze/prelucreze/interpreteze aceste informaţii conflictuale si 
sa ia singur o decizie. Aici se utilizează si paradoxismul. 

Aplicaţiile militare includ tragerea si direcţionarea unui proiectil 
la tinta (care este dirijat datorita sensorilor sai), ori prelucrarea 
imaginilor din satelit, etc. 

[Pentru necredincioşi, ori denigratori ai paradoxismului, pot pune la 
dispoziţie si articolele matematice de folosire a paradoxismului (vezi situl DSmT 
de mai sus) pe 

care s-a intamplat sa le prezint eu si alţii la conferinţe internaţionale in 
Australia (2003), Suedia (2004), la NASA (2004), la NATO (2005), 
in SUA (2005), Italia (2006) asupra Fuziunii Informaţiei, 
unde am organizat sesiuni speciale asupra fuziunii 
informaţiilor paradoxiste impreuna cu cercetătorul francez Dr. Jean 
Dezert de la Office Naţionale d'Etudes et Recherches Aeronautiques 



(ONERA) din Paris.] 



Fara sa mai vorbesc despre comentarea si definirea paradoxismului in 
reviste internaţionale ştiinţifice, precum "Sciences et Avenir" din 
Paris (No. 135, Juin-Juillet 2003, p. 54), unde exista si o nota de 
1/2 pagina intitulata "La figure du paradoxisme" de Noemi Pizarosso. 

De altfel intregul număr este dedicat paradoxurilor in stiinta 
(matematica, fizica, economie, filozofie), care nu pot fi negate. Ele 
EXISTA. 

Analog in revista internaţionala americana “Multiple Valued Logic”, unde s- 
a publicat un articol de C. Le privind originea si trasaturile paradoxismului, 
June 2002, Voi. 8, No. 3, “Preambule to neutrosophy and neutrosophic 
logic”. 



Apelez la stiinta, pentru ca literatura este privita derizoriu in 
multe cercuri, iar in Occident ce sa mai vorbim! Un scriitor nu poate 
trai din scris aici (doar 2-3% dintre ei), iar universitatea mea nu m- 
ar sponsoriza sa merg la o conferinţa de literatura, dar la cele 
ştiinţifice m-a sponsorizat de nenumărate ori (chiar si-n China, de 
pilda, in 2002). 

AL: 

Daca ar fi sa-l credem pe Zenon, o mişcare (fie ea si literara), poate sta pe loc? 
FS: 

O mişcare literara poate sta si pe loc, poate si regresa. Curba evoluţiei si-a 
involuţiei are multe flexiuni si inflexiuni. Pentru a cita din poetul latin Virgiliu as 
exclama: viresque acquirit eundo [se consolidează mergând]. E bine sa fie in 
atentia contemporana, pozitiv sau negativ. 

Conform lui Zenon, mişcarea săgeţii in zbor este formata dintr-o infinitate de 
şederi pe loc! Deci, starea pe Ioc, acumulata, poate duce la salturi calitative. 

AL: 

In literatura romana Ahile cel iute de picior poate intrece testosul? 

FS: 

Depinde cum priviţi acest paradox antic. 

Daca mergem pe diviziunea la nesfârşit a unui interval, răspunsul e nu. 

Daca insa privim infinitul ca parte de finit (pare neverosimil, dar o infinitate de 
puncte este cuprinsa intr-un subinterval limitat la ambele capete), atunci 
răspunsul este da. 



AL: 




Filosoful Aurel Ion Brumaru afirma, undeva, ca "diavolul se ascunde in paradox". 

II putem crede, ţinând cont de incertitudinea heisenbergiana, de gradul de 
acoperire al contururilor lui Mandelbrot, de monştrii lui Peano etc. Putem vorbi 
despre o dimensiune faustica a matematicianului? 

FS: 

“Diavolul se ascunde in paradox” - frumos a spus D-l Brumaru, metaforic. 

Diavolul se ascunde si-n alte idei ori noţiuni, iar când dispare, idea isi pierde 
farmecul. 

Privind fractalii lui Mandelbrot sau axiomele lui Peano, acum prăfuite, as zice sa 
tragem cu chioarda ochiului la logicile actuale, incepand cu logica fuzzy - unde 
nu mai avem de-a face cu adevăruri suta la suta, ci fracţiuni de adevar - pana la 
logica neutrosofica unde avem grade de adevar, de fals, si de neutralitate (nici 
adevarat nici fals, ori amandoua in acelaşi timp). 

Este pactul cu diavolul creaţiei al cercetătorului in general, nu doar al 
matematicianului. 

AL: 

O ultima intrebare, paradoxala: Braşovul se vede de peste ocean? 

FS: 

Din pacate nu prea se vede. De fapt nici Romania nu-i in atentia internaţionala, 
iar când este focalizata apare negativ - probabil ca sunt cercuri străine interesate 
sa ne formeze o imagine necorespunzatoare... prezentând de pilda copii orfani 
romani, Bucurestiui plin de câini vagabonzi, corupţia politicienilor, prostituţia unor 
tinere prin Turcia sau prin Occident, ori infracţiunile unei categorii de emigranţi 
romani in străinătate... 




